- Hindi News
- National
- परिवहन विभाग ने किए निर्देश जारी, लगातार हो रहे धोखाधड़ी के मामलों को रोकने की पहल
परिवहन विभाग ने किए निर्देश जारी, लगातार हो रहे धोखाधड़ी के मामलों को रोकने की पहल
रजिस्ट्रेशन नहीं कराया तो वाहन लाना होगा आरटीओ दफ्तर
1 मार्च से लागू होगा डीलर्स प्वाइंट एनरोलमेंट सिस्टम
भास्कर संवाददाता| छतरपुर
अगर आपने नई गाड़ी खरीदी है और एक सप्ताह में उसका रजिस्ट्रेशन नहीं करवाया है, तो आपको रजिस्ट्रेशन के लिए आरटीओ आफिस जाना होगा। ऑफिस जाकर वेरिफिकेशन करवाना होगा। परिवहन विभाग ने हाल ही में यह सिस्टम शुरू किया है। लगातार हो रहे धोखाधड़ी के मामलों को रोकने के लिए विभाग ने यह पहल शुरू की है। इससे अब धोखाधड़ी के मामलों पर लगाम लगेगी।
विभाग ने एक साल पहले डीलर्स पाइंट एनरोलमेंट सिस्टम शुरू किया था। इसे 1 मार्च से सभी कमर्शियल वाहनों के लिए लागू किया जा रहा है, ताकि वाहन बेचते समय डीलर तुरंत इसका ऑनलाइन रजिस्ट्रेशन आवेदन विभाग को भेजे और सात दिन में रजिस्ट्रेशन के लिए इसकी फाइल जमा करवाएं। वहीं निजी वाहनों की व्यवस्था लागू होने के बाद ऑनलाइन एनरोलमेंट तो हो रहे हैं, लेकिन समय पर रजिस्ट्रेशन के लिए दस्तावेज नहीं भेज रहे हैं।
डीलरों को दिए निर्देश
एेसे मामले बार-बार न हो इसलिए परिवहन विभाग ने प्रदेश के हर जिले में डीलरों को ये निर्देश दिए हैं कि वे बिना रजिस्ट्रेशन गाड़ी को डिलीवर नहीं करें। गाड़ी बेचने के सात दिन में रजिस्ट्रेशन नहीं करवाया जाता है तो गाड़ी को वेरिफिकेशन के लिए आरटीओ बुलवाया जा रहा है ताकि देखा जा सके कि गाड़ी है या नहीं कहीं गाड़ी डेमेज तो नहीं है।
तुरंत कराएं रजिस्ट्रेशन
जिले के डीलरों को निर्देशित कर दिया जाएगा कि गाड़ियों का रजिस्ट्रेशन तुरंत ही कराए। अगर ऐसा नहीं कराते हैं तो वाहन चालक को अपने वाहन लेकर आरटीओ विभाग लेकर आना होगा। जहां पर गाड़ी का वेरिफिकेशन होने के बाद ही आवेदक के वाहन का रजिस्ट्रेशन हो सकेगा। - बाइएस सेंगर, आरटीओ
कई प्रकार की होती थी गड़बड़ियां
कई ऐसे मामले मामले भी सामने आए कि डीलर से गाड़ी लेने के बाद आवेदक उसे चलाने लगा और रजिस्ट्रेशन से पहले ही वह चोरी हो गई। ऐसी स्थिति में इंश्योरेंस कंपनी ने बीमा राशि देने से आवेदकों को मना कर दिया गया। इस पर आवेदक या डीलर ने आरटीओ को सूचना दिए बिना गाड़ी का रजिस्ट्रेशन करवाया। इसके बाद गाड़ी चोरी होने की सूचना देते हुए गुमराह करने की कोशिश की। ऐसे में अब इस तरह की गड़बड़ी नहीं हो सकेगी।
नई व्यवस्था
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva